Frydenberg skole

Frydenberg skole er en 8–10 skole (ungdomsskole) beliggende på Frydenberg i bydel Grünerløkka i Oslo. Skolebygget ble åpnet på skuddårsdagen, 29. februar 2012. 

Skolebygget var planlagt åpnet høsten 2011 i adressen Frydenbergveien 48, men utbygger klarte ikke å overholde fristen, slik at ny dato for åpning ble satt til januar 2012.utdanningsetaten.oslo.kommune.no (28. juni 2011): Allmøte om Frydenberg skole, 27. juni, hentet 3. juli 2011 Skolestart for elevene høsten 2011 som kom fra Hersleb skole og Sinsen skole ble dermed i byggene til den nedlagte Hovin skole.Utdanningsetaten (19. august 2011):Frydenbergoppstart på Hovin På skuddårsdagen 29. februar ble skolen offisielt åpnet av byråd Torger Ødegaard.

Skolen er bygget på et industri- og næringsområde. Arkitektfirmaet Arch Uno AS fikk oppdraget med å utforme skolen på en måte som ivaretok det historiske. Per Kure AS hadde sitt fabrikkanlegg her, oppført i 1935, senere overtatt av selskapet Asea Per Kure. I 1944 ble bygningen sprengt av motstandsfolk fra Osvald-gruppen. 

Skoleanlegget består av et midtskip (industrihall) og to sideskip.  Byggekontrakten med NCC Construction Norge var estimert til 160 millioner kroner.Undervisningsbygg (16. desember 2009): Kontrakt signert for Frydenbergveien 48 , besøkt 29. november 2010 Byggingen av skolen kostet mer enn budsjettert og totalprisen ble på ca. 900 millioner kronerGroruddalen.no (13. november 2011): Koster dobbelt så mye som planlagt

Skolen har egen kantine og bibliotek. Under bakkeplan ligger en flerbrukshall. Skolebygget er på ca. 6500 kvadratmeter, og flerbrukshallen på ca. 2000 kvadratmeter. Diverse kunstverk er integrert i fellesarealene.

Da skolen ble åpnet i 2012 ble Osvald-gruppens krigsinnsats markert, da 23 av sabotørene ble hedret ved at de fikk rom på skolen oppkalt etter seg. Skolens bibliotek ble oppkalt etter sabotasjelederen Asbjørn Sunde selv.http://www.frydenberg.gs.oslo.no/aktuelt/nyhet.shtml#370627  

 Referanser 

 Eksterne lenker 

 Frydenberg skole: Undervisningsbygg om planleggningen. Besøkt 10. januar 2012
 Transformatorskolen: Kulturetaten om kunstprosjektet. Besøkt 10. januar 2012

Kategori:Ungdomsskoler i Oslo
Kategori:Utdanningsinstitusjoner etablert i 2011
Kategori:Skoler i bydel Grünerløkka
Kategori:Frydenberg (Oslo)
Kategori:Arch Uno